Seibecken

Eng Seibecken ass eng Schossel aus emailléiertem Blech, Aluminium, Stol oder Plastik déi ënnen e Sift huet.

Seibecke ginn an der Kiche gebraucht fir Liewensmëttel ofdrëpsen ze loossen a fir Gromperen, Nuddelen oder Geméis ofzeschëdden.

E Synonym am Lëtzebuergeschen ass Seibar. Regional gi vu Variante benotzt: Seibeggel, Seibeggen a Seibeck.

Speziell Seibecke sinn déi méi grouss Seischosselen, déi gebraucht goufe fir d'Mëllech ze seien an deenen hiren Hals an d'Mëllechkan gepasst huet. Dobäi gouf Mëllech duerch e rengt Duch, d'Siffduch lafe geloss, oder och méi spéit an de 60er Joren, spezielle Filterpabeier. Dacks gouf um Haff fir dat Geschier och einfach nëmme Sei gesot.
 Um Spaweck 

Kategorie:Kichegeschier